
Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem"
· 1. Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt Veselības ministrijai (Nacionālajam veselības dienestam) finansējumu 10 000 000 euro apmērā, tai skaitā:
· 1.1. 601 513 euro, lai segtu izmaksas par DRG (ar diagnozēm saistīto grupu) sistēmas fiksēto maksājumu 2026. gada sešos mēnešos, kas pārsniedz līgumos ar pakalpojuma sniedzējiem iekļauto apjomu;
· 1.2. 6 560 382 euro, lai segtu izdevumus par veselības aprūpes pakalpojumu nepārtrauktības nodrošināšanu stacionāros 2026. gada sešos mēnešos, kas pārsniedz līgumos ar pakalpojuma sniedzējiem iekļauto apjomu;
· 1.3. 2 394 690 euro, lai daļēji segtu pie pamata gadījuma piemaksājamo manipulāciju izmaksas par 2026. gada sešiem mēnešiem, kas pārsniedz līgumos ar pakalpojuma sniedzējiem iekļauto apjomu;
· 1.4. 443 415 euro, lai daļēji segtu izmaksas par 2026. gada sešos mēnešos izmantotajām Ministru kabineta 2024. gada 27. augusta noteikumu Nr. 555 "Veselības aprūpes pakalpojumu organizēšanas un samaksas kārtība" 7. pielikumā noteiktajām medicīniskajām ierīcēm un implantējamo materiālu, kas pārsniedz līgumos ar pakalpojuma sniedzējiem iekļauto apjomu.
· 2. Veselības ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu par šā rīkojuma 1. punktā minēto līdzekļu piešķiršanu no valsts budžeta programmas 02.00.00 "Līdzekļi neparedzētiem gadījumiem".
· 3. Nacionālais veselības dienests, piešķirot publiskos resursus šā rīkojuma 1. punktā minētajam mērķim, lai nodrošinātu un uzlabotu valsts apmaksātos veselības aprūpes pakalpojumus, ievēro komercdarbības atbalsta regulējuma vispārējās prasības tautsaimnieciskas nozīmes pakalpojumu jomā.

